
VILNIAUS MIESTO SAVIVALDYBĖS
TARYBA

SPRENDIMAS
DĖL TARYBOS 2018-04-11 SPRENDIMO NR. 1-1464 „DĖL SAUGAUS ELGESIO PAVIRŠINIŲ VANDENS TELKINIŲ VANDENYJE IR ANT PAVIRŠINIŲ VANDENS TELKINIŲ LEDO TAISYKLIŲ TVIRTINIMO“ PAKEITIMO

2020 m. liepos 8 d.   Nr. 1-592
Vilnius


Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu, 18 straipsnio 1 dalimi, Lietuvos Respublikos vandens įstatymo 10 straipsnio 4 dalimi ir pavyzdinėmis Saugaus elgesio paviršinių vandens telkinių vandenyje ir ant paviršinių vandens telkinių ledo taisyklėmis, patvirtintomis Lietuvos Respublikos vidaus reikalų ministro 2019 m. gruodžio 12 d. įsakymu Nr. 1V-988 „Dėl pavyzdinių Saugaus elgesio paviršinių vandens telkinių vandenyje ir ant paviršinių vandens telkinių ledo taisyklių patvirtinimo“, Vilniaus miesto savivaldybės taryba n u s p r e n d ž i a:
.	Pakeisti Saugaus elgesio paviršinių vandens telkinių vandenyje ir ant paviršinių vandens telkinių ledo taisykles, patvirtintas Vilniaus miesto savivaldybės tarybos 2018 m. balandžio 11 d. sprendimu Nr. 1-1464 „Dėl Saugaus elgesio paviršinių vandens telkinių vandenyje ir ant paviršinių vandens telkinių ledo taisyklių tvirtinimo“, ir išdėstyti jas nauja redakcija (pridedama).
.	Pripažinti netekusiu galios Vilniau miesto savivaldybės tarybos 2000 m. gruodžio 13 d. sprendimą Nr. 124 „Dėl Vilniaus paplūdimių ir jų maudyklų įrengimo bei eksploatavimo ir žmonių elgesio vandens telkiniuose taisyklių tvirtinimo“.
.	Pavesti Vilniaus miesto savivaldybės administracijos direktoriui kontroliuoti, kaip įgyvendinamos 1 punktu patvirtintos taisyklės.



Meras	Remigijus Šimašius


PATVIRTINTA
Vilniaus miesto savivaldybės tarybos
2018 m. balandžio 11 d.
sprendimu Nr. 1-1464
(Vilniaus miesto savivaldybės 
tarybos
2020 m. liepos 8 d. sprendimo Nr. 1-592
redakcija)

. Saugaus elgesio paviršinių vandens telkinių vandenyje ir ant paviršinių vandens telkinių ledo taisyklės (toliau – Taisyklės) galioja visoje Vilniaus miesto savivaldybės (toliau – Savivaldybė) teritorijoje. Jų privalo laikytis visi fiziniai ir juridiniai asmenys (toliau – asmenys). Vykdydami Taisyklių reikalavimus, asmenys privalo elgtis sąžiningai, vadovautis protingumo, apdairumo, rūpestingumo, geros moralės ir atsakomybės principais, nepažeisti visuomenės ir valstybės interesų, kitų asmenų teisių ir laisvių.
. Taisyklės nustato asmenų saugaus elgesio paviršinių vandens telkinių vandenyje ir ant paviršinių vandens telkinių ledo reikalavimus, rekomendacijas ir gelbėjimo darbų paplūdimiuose organizavimą.
. Taisyklės netaikomos atliekant:
. policijos, priešgaisrinių gelbėjimo pajėgų, Valstybės sienos apsaugos tarnybos prie Lietuvos Respublikos vidaus reikalų ministerijos pajėgų, greitosios medicinos pagalbos funkcijas;
. aplinkos apsaugos valstybinę kontrolę;
. ekstremaliųjų įvykių, situacijų, avarijų ar kitų stichinių nelaimių likvidavimo ir padarinių šalinimo metu;
. valstybinę saugios laivybos Lietuvos Respublikos vandenyse ir vidaus vandenų kelių būklės ir navigacinių įrenginių juose funkcionavimo kontrolę, darbų atlikimo vandens keliuose kontrolę;
. mokslinius ir kitus tyrimus, monitoringą ir stebėjimus vandens telkiniuose Lietuvos Respublikos žuvininkystės įstatymo, Lietuvos Respublikos nekilnojamojo kultūros paveldo apsaugos įstatymo, Lietuvos Respublikos saugomų teritorijų įstatymo, Lietuvos Respublikos aplinkos monitoringo įstatymo nustatytais tikslais ir tvarka;
. taisyklių laikymosi kontrolės, paplūdimių ir maudyklų priežiūros ir administravimo funkcijas.
. Maudymosi sezonas pagal Lietuvos gamtines sąlygas prasideda birželio 1 d., baigiasi rugsėjo 15 d. Savivaldybės administracijos direktorius įsakymu gali keisti maudymosi sezono pradžios ir pabaigos datą.
. Savivaldybės administracija administruoja Savivaldybės tarybos sprendimu patvirtintus Savivaldybės teritorijoje įrengtus paplūdimius, organizuoja maudyklų vandens kokybės stebėseną. Paplūdimių ar jų maudyklų higienos reikalavimus, eksploataciją ir priežiūrą užtikrina teisės aktų nustatyta tvarka Savivaldybės administracijos parinktas paslaugų teikėjas. 
.  Taisyklėse vartojamas sąvokos atitinka Lietuvos Respublikos vandens įstatyme, Lietuvos Respublikos teritorijų planavimo įstatyme, Lietuvos Respublikos turizmo įstatyme ir Lietuvos Respublikos saugomų teritorijų įstatyme nustatytas sąvokas. 

. Draudžiama:  
. perkelti, uždengti vandens telkiniuose arba prie jų esančius informacinius, draudžiamuosius ženklus, iškabas, įrenginius ir kitą infrastruktūrą; 
. maudytis arba plaukioti apsvaigusiems nuo alkoholio, narkotinių, psichotropinių ar kitų psichiką veikiančių medžiagų;
. plaukioti ar bristi už vietų, pažymėtų plūdurais, taip pat maudytis po nustatytų paplūdimio lankymo valandų, maudymuisi neskirtose ir (ar) nesaugiose vietose (prie užtvankų, dirbtinių krioklių, šalia hidroelektrinėse naudojamų įrenginių, esančių vandenyje, maudytis vietose, kuriose auga vandens augalai, galintys trukdyti plaukti ir pan.) arba vietose, pažymėtose draudžiančiais maudytis informaciniais ženklais; 
. maudytis, šokinėti į vandenį ir (ar) nardyti vietose, kuriose įrengti tai draudžiantys ženklai; 
. maudytis vaikams iki 14 metų be suaugusiojo priežiūros;  
. palikti prie vandens be priežiūros vaikus iki 14 metų;
. plaukioti savaeigėmis plaukiojimo priemonėmis arčiau kaip 20 metrų nuo paplūdimio kranto; 
. plaukioti plaukiojimui pritaikytomis plaukiojimo priemonėmis tam neskirtose paplūdimių maudyklų zonose, jomis kelti pavojų žmonėms ir aplinkai; 
. plaukioti ant pripučiamų čiužinių, transporto priemonių padangų ir kamerų, rąstų, lentų ir kitų plaukiojimui nepritaikytų daiktų;
. maudytis žaibuojant ir (ar) perkūnijos, škvalo, kilusio viesulo ir (ar) tamsiuoju paros metu, esant rūkui arba kai dėl blogo matomumo sunku orientuotis;
. maudytis, esant gelbėjimo poste iškeltai raudonai vėliavai;
. žaisti judriuosius sportinius žaidimus ne fizinio aktyvumo (aktyvaus) paplūdimio zonoje ar sukeliant pavojų poilsiautojams;
. paplūdimiuose ir maudyklose įrengti stovyklavietes;
. paplūdimiuose ir maudyklose kurti laužus;
. skinti ar naikinti saugomų rūšių augalus;
. būti bendruose paplūdimiuose nuogiems asmenims (nedėvintiems maudymosi kostiumų ar dėvintiems tik jų dalį);
. suptis ir vaikščioti tam nepritaikytose plaukiojimo priemonėse, taip pat nesilaikyti plaukiojimo priemonės gamintojo nustatytų saugaus plaukiojimo priemonės naudojimo reikalavimų ir (ar) draudimų;
. plaukti savaeige plaukiojimo priemone, jeigu joje nėra gelbėjimosi liemenių, skirtų visiems joje esantiems asmenims;
. paplūdimiuose ir maudyklose rūkyti (išskyrus įrengtas rūkymo vietas);
. lankytis su gyvūnais tam neskirtose paplūdimio vietose. 

 SKYRIUS


. Asmenys ant ledo turi elgtis taip, kad nesukeltų pavojaus sau, kitiems asmenims ar jų turtui.
. Draudžiama:
. vykdyti bet kokią veiklą, jei vandens telkinio ledas plonesnis nei 7 cm arba jo struktūra nevienalytė, kai ledas turi sniego priemaišų, nėra skaidrus, atlydžio metu. Būriuotis vienoje vietoje, kai ledas plonesnis nei 30 cm; 
. įrengti ir eksploatuoti čiuožyklas, išskyrus Savivaldybės numatytais atvejais ir turint Savivaldybės administracijos leidimą; 
. stovėti ar važiuoti transporto priemonėmis, išskyrus policijos, krašto apsaugos, priešgaisrinės gelbėjimo tarnybos, greitosios medicinos pagalbos, aplinkos apsaugos ir kitų valstybės bei Savivaldybės institucijų, vykdančių tarnybines funkcijas, transportą;
. rengti renginius ant ledo, jei ledo storis mažesnis kaip 25 cm, ledas turi sniego priemaišų, nėra skaidrus, atlydžio metu, esant rūkui, kai dėl blogo matomumo sunku orientuotis ir  Lietuvos hidrometeorologijos tarnybai prie Aplinkos ministerijos paskelbus apie ledo būklę, kuri gali kelti pavojų asmenų gyvybei ir (ar) sveikatai;
. vaikams iki 14 metų eiti ledu be suaugusiojo priežiūros;
. palikti ant ledo vaikus iki 14 metų be suaugusiojo priežiūros;
. nepažymėti iškirstos lede eketės, didesnės nei 20 × 20 cm, visiems žmonėms matomu būdu ir ryškių spalvų priemonėmis neteršiant aplinkos tuose vandens telkiniuose, kuriuose tokių ekečių kirtimas numatytas Savivaldybės administracijos direktoriaus sprendimu. 
. vykdyti bet kokią veiklą (eiti ledu) esant neblaiviam ar apsvaigusiam nuo narkotinių, psichotropinių ar kitų psichiką veikiančių medžiagų;
. vykdyti bet kokią veiklą neturint specialių smaigų, kuriais pasinaudojus būtų galima įlūžus išlipti ant ledo, ir tamsiuoju paros metu nedėvint liemenės ar kitos aprangos su šviesą atspindinčiais elementais. 
. Renginius ant ledo organizuojantis asmuo privalo užtikrinti renginyje dalyvaujančių asmenų saugumą.
. Masiniai renginiai ant ledo organizuojami vadovaujantis Savivaldybės administracijos nustatyta tvarka.

. Paplūdimiuose, žmonėms gerai matomoje vietoje, turi būti įrengti aktualūs paplūdimio informaciniai, draudžiamieji ženklai ir vėliavos, taip pat stendas, kuriame išdėstytos šios pagrindinės saugaus elgesio vandens telkinio vandenyje rekomendacijos:
. neplaukioti ir nesimaudyti vieniems;
. nemokant plaukti, neiti į vandenį giliau kaip iki krūtinės;
. maudytis tik saugiose vietose, nesimaudyti nežinomose, nuošaliose vietose, kur nėra žmonių;
. patekus į vandens verpetą, įkvėpti kuo daugiau oro, panerti kuo giliau ir plaukti nuo verpeto, nes vandens srovė gilumoje yra gerokai lėtesnė;
. nestovėti ir nežaisti ten, kur galima netikėtai įkristi į vandenį;
. maudantis nekramtyti gumos, nevalgyti, nesimaudyti iškart pavalgius;
. nešokinėti į vandenį nežinomoje vietoje;
. neplaukioti ten, kur atliekami šuoliai į vandenį;
. neplaukti į laivakelį ir nesiartinti prie praplaukiančių laivų, nes kyla grėsmė būti įtrauktam po laivo sraigtais;
. nežaisti vandenyje pavojingų žaidimų ir to neleisti daryti vaikams: nenardinti kito asmens, netampyti už kojų, nelipti kitiems ant pečių;
. nepulti į vandenį įkaitus saulėje, pirtyje ar saunoje, nes tai gali sukelti raumenų mėšlungį arba širdies paralyžių;
. pradėjus skęsti pasistengti nepanikuoti, dėmesį į save atkreipti šaukiant arba mojuojant rankomis, pasistengti įkvėpti kuo daugiau oro, atsigulti ant nugaros; 
. pastebėjus skęstantį žmogų, šaukti mėginant atkreipti aplinkinių dėmesį, kviesti paplūdimio gelbėtojus, jeigu jų nėra, nedelsiant skambinti skubios pagalbos numeriu 112. Laukiant gelbėtojų, pasitelkti į pagalbą kuo daugiau žmonių, pasidalyti pareigomis, bandyti padėti skęstančiajam saugiais būdais: nuo kranto, iš valties, nuo tilto metant plūdurą, tiesiant lazdą ir t. t. Nerizikuoti savo gyvybe. Ištraukus skęstantįjį į krantą, suteikti pirmąją pagalbą, jei reikia, gaivinti, kol atvyks pagalba;
. gelbėti skęstantįjį vandenyje gali tik asmuo, kuris išmano gelbėjimo būdus ir moka tai atlikti praktiškai;
. nešaukti pagalbos, jei jos nereikia.
. Saugaus elgesio ant vandens telkinio ledo rekomendacijos:
. kad ledas išlaikytų vieną žmogų, jo storis turi būti didesnis nei 7 cm, grupę žmonių – ne mažesnis kaip 12 cm;
. jeigu ledu, kurio storis yra 12 cm arba mažiau, eina grupė žmonių, atstumas tarp žmonių turi būti ne mažesnis kaip 5 m;
. einant ant ledu reikėtų eiti jau pramintu taku, nerekomenduojama ledu eiti vienam tamsiu paros metu;
. rekomenduojama turėti lazdą (kirtiklį) ir ja tikrinti ledo stiprumą. Jeigu stuktelėjus lazda pasirodo vanduo, reikia nedelsiant grįžti į krantą;
. rekomenduojama eiti čiuožiant, neatitraukiant kojų nuo ledo;
. ledu čiuožiant slidėmis reikia atsisegti slidžių apkaustus, kad esant reikalui jas galima būtų greitai nusimesti; plaštakų neprakišti per lazdų kilpas;
. įlūžus ledui nepasiduoti panikai ir karštligiškai nesikabinti už ledo krašto, nes jis lūžinės. Bandyti užplaukti ant ledo laikantis ant vandens paviršiaus ir artėjant prie tvirtesnio ledo. Užlipus ant ledo kuo plačiau paskirstyti savo kūno svorį, ridentis arba šliaužti į tą kranto pusę, iš kurios atėjote. Ant kojų stotis tik išlipus į krantą;
. pastebėjus įlūžusį ir skęstantį žmogų įvertinti situaciją, nebėgti prie eketės – toje vietoje ledas yra plonesnis. Nedelsiant skambinti skubios pagalbos numeriu 112. Jeigu įmanoma, bandyti nuo kranto ar tilto ištiesti ar mesti skęstančiajam pagalbinę priemonę, į kurią galėtų įsikibti. Nerizikuoti savo gyvybe;
. ištraukus skęstantįjį į krantą, patikrinti jo kvėpavimą ir pulsą, prireikus pradėti gaivinti. Jei yra galimybė, nugabenti jį į šiltą patalpą, nuvilkti šlapius drabužius ir pakeisti juos sausais, apkloti apklotais, antklode. Esant hipotermijai dėti šiltus kompresus ant jo krūtinės, kaklo, galvos, kirkšnių, jei žmogus sąmoningas, duoti gerti šiltų saldžių gėrimų, netrinti jo odos, neduoti gerti alkoholinių gėrimų.

. Už skęstančiųjų gelbėjimo darbų organizavimą yra atsakingos institucijos, nurodytos Lietuvos Respublikos vandens įstatymo 10 straipsnio 5 dalyje:
.	paplūdimyje Taisyklėse nustatytomis paplūdimio lankymo valandomis – Savivaldybės administracijos teisės aktų nustatyta tvarka parinktas paplūdimio prižiūrėtojas;
.	paviršiniuose vandens telkiniuose ne paplūdimio teritorijoje (išskyrus paieškos ir gelbėjimo rajoną), taip pat paplūdimyje po Taisyklėse nustatytų paplūdimio lankymo valandų – Priešgaisrinės apsaugos ir gelbėjimo departamentas prie Vidaus reikalų ministerijos.
. Gelbėjimo darbų organizavimas apima reagavimą į pagalbos prašymą, gelbėjimo darbų atlikimą, taip pat prevencinių priemonių taikymą.
.	Maudymosi sezono metu paplūdimio lankymo valandomis kasdien nuo 8.00 iki 20.00 valandos, įskaitant savaitgalius ir šventines dienas, paplūdimio gelbėjimo punkte privalo budėti gelbėtojai. Gelbėtojai turi būti pasitikrinę sveikatą ir išklausę mokymus Lietuvos Respublikos sveikatos apsaugos ministro 2008 m. sausio 28 d. įsakymo Nr. V-69 „Dėl Privalomųjų pirmosios pagalbos, higienos įgūdžių, alkoholio, narkotinių ir psichotropinių ar kitų psichiką veikiančių medžiagų vartojimo poveikio žmogaus sveikatai mokymų ir atestavimo tvarkos aprašo ir Asmenų, kuriems privalomas sveikatos ir (ar) pirmosios pagalbos mokymas, profesijų ir veiklos sričių sąrašo, mokymo programų kodų ir mokymo periodiškumo patvirtinimo“ nustatyta tvarka. 
.	Paplūdimiuose prie maudyklų turi būti gelbėtojams pasiekiamos gelbėjimo priemonės (vandens transporto priemonės su varikliais, ryšio užtikrinimo ir palaikymo priemonės, gelbėtojo asmens apsauginės priemonės (liemenės, šalmai ir kt.), taip pat šios gelbėjimo priemonės:  gelbėjimo ratas, plūduras, lynas, papildomos gelbėjimo priemonės (plaukmenys, kaukė, vamzdelis, peilis ir kt.), stebėjimo priemonės ir informavimo priemonės (kameros, žiūronai, garsiakalbiai ir kt.), pirmosios pagalbos suteikimo priemonės).
.	Priešgaisrinės gelbėjimo pajėgos, gavusios pagalbos prašymą per Bendrąjį pagalbos centrą, į įvykio vietą atvyksta iš savo nuolatinių dislokacijos vietų ir pagal kompetenciją atlieka gelbėjimo darbus.

.	Taisyklių laikymosi kontrolę užtikrina Savivaldybės administracijos ir policijos pareigūnai.
.	Asmenys, pažeidę Taisyklių reikalavimus, išskyrus IV skyriuje pateiktas rekomendacijas, atsako Lietuvos Respublikos įstatymų nustatyta tvarka.
.	Taisyklių laikymosi kontrolę vykdančių pareigūnų veiksmai ir sprendimai gali būti skundžiami Lietuvos Respublikos įstatymų nustatyta tvarka.
__________________________


Saugaus elgesio 
paviršinių vandens telkinių vandenyje ir 
ant paviršinių vandens telkinių ledo 
taisyklių priedas


					
Gelbėjimo stotis	Pirmoji medicinos pagalba	Zona, skirta lankytis su gyvūnais	Mėlynosios vėliavos paplūdimys	Aktyvaus poilsio zona	Pasyvaus poilsio zona
					
Neįgaliųjų paplūdimys	Bendrasis paplūdimys	Moterų paplūdimys	Vyrų paplūdimys	Nudistų paplūdimys	Rūkymo vieta


PAPLŪDIMIO TERITORIJOJE NAUDOJAMI DRAUDŽIAMIEJI ŽENKLAI:
	Įrengti 	stovyklavietesKurti laužusLankytis su gyvūnaisSkinti ar naikinti saugomų rūšių	augalusVartoti alkoholinius   gėrimus
	 		Rūkyti draudžiama	


VĖLIAVŲ REIKŠMĖS:

Maudytis galima                               Maudytis pavojinga                       Budi gelbėtojai                               Maudytis draudžiama
__________________________			

